మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
‘రంగస్థలం’ మేకింగ్ వీడియో.. చిన్నారులతో చిట్టిబాబు!
మెగా పవర్ స్టార్ రామ్ చరణ్, సెన్సేషనల్ డైరెక్టర్ సుకుమార్ కాంబినేషన్‌లో వస్తున్న సినిమా ‘రంగస్థలం’. సమంత హీరోయిన్.
Samayam Telugu | Updated:
Mar 21, 2018, 05:35PM IST
మెగా పవర్ స్టార్ రామ్ చరణ్ , సెన్సేషనల్ డైరెక్టర్ సుకుమార్ కాంబినేషన్‌లో వస్తున్న సినిమా ‘రంగస్థలం’. సమంత హీరోయిన్. జగపతిబాబు, ఆది పినిశెట్టి, అనసూయ ప్రధాన పాత్రల్లో నటిస్తున్నారు. ఈ సినిమాలో ‘రంగ రంగ రంగస్థలాన’ అంటూ సాగిన పాట ఎంత పాపులర్ అయ్యిందో అందరికీ తెలిసిందే. చంద్రబోస్ రాసిన అద్భుతమైన సాహిత్యానికి దేవీశ్రీ ఇచ్చిన మ్యూజిక్ అదరహో అనిపించింది. ఇటీవలే ఈ పాట ప్రోమో వీడియో కూడా విడుదలైంది. ఇప్పుడు తాజాగా ఈ పాట మేకింగ్ వీడియోను చిత్ర యూనిట్ విడుదల చేసింది. 2 నిమిషాల నిడివితో ఉన్న ఈ వీడియోను బుధవారం యూట్యూబ్‌లో ఉంచింది.
తెలుగులో మంచి గుర్తింపు తెచ్చున్న డ్యాన్స్ మాస్టర్ ప్రేమ్ రక్షిత్ ఈ పాటకు కొరియోగ్రఫీ అందించారు. గోదావరి తీరాన ఈ పాటను చిత్రీకరించారు. సెట్టింగ్స్ వేయడం, రామ్ చరణ్ డ్యాన్స్ ప్రాక్టీస్ వంటివి ఈ వీడియోలో చూపించారు. అయితే షూటింగ్ మధ్యలో రామ్‌చరణ్ చిన్నారులతో ముచ్చటించిన సన్నివేశాలను కూడా వీడియోలో పొందుపరిచారు. ‘ఖైదీ నంబర్ 150’లో చిరంజీవి స్టెప్‌ను వేసి చూపించిన ఓ పిల్లాడిని చరణ్ అభినందించారు కూడా. అలాగే రామ్ చరణ్ హోటల్ గదిలో నుంచి అభిమానులకు అభివాదం చేయడం, చరణ్ కోసం షూటింగ్ స్పాట్ వద్ద అభిమానులు ఎగబడటం ఇలా చాలా సన్నివేశాలను రెండు నిమిషాల్లో చూపించేశారు. మరి ఆ వీడియోను మీరూ చూసేయండి..
X